Lisa 3. Tehniline kirjeldus

Hankija nimi: Lüganuse Vallavalitsus

Lihthange: Kiviõli Kunstide Kooli klasside ümberehitus, viitenumber 295919

**Tehniline kirjeldus**

1. **Hankelepingu ese ning eesmärk**
	1. Hankelepingu esemeks on Kiviõli Kunstide Kooli klasside ümberehitus vastavalt projektdokumentatsioonile, õigusaktidele ning hanketeates ja riigihanke alusdokumentides toodud tingimustele (edaspidi Töö).
	2. Hanke eesmärgiks on muuta Kiviõli Kunstide Kooli 1. korruse põhjatiiva ruumiplaneeringut – lammutada seal kunagi asunud pangaasutuse tarbeks püstitatud siseseinad ning klassiruumide moodustamiseks rajada üks uus sisesein. Samuti muuta vähesel määral hoone välisilmet – põhjatiiva põhjaküljel asuv välisuks asendada aknaga ning kandvasse seina ava tegemine.
	3. Hoone on tunnistatud ehitismälestiseks, mälestise registri number 13872. Hoone ümberehitamisel kehtivad kõik muinsuskaitseseadusega kehtestatud tingimused ja kitsendused.
	4. Tööd tuleb teostada vastavalt Bitterbuild OÜ eelprojektile nr 2501-EP „Kiviõli Kunstide Kooli ruumiplaneeringu muutmine“ (RHAD Lisa 6).
	5. Iga viidet, mis on riigihanke alusdokumentides tehtud mõnele standardile või muule RHS § 88 lõikes 2, § 88 lõikes 5 või § 89 lõikes 2 nimetatud alusele, tuleb lugeda selliselt, et see on täiendatud märkega „või sellega samaväärne".
2. **Tähtajad ja hankelepingu olulised tingimused**
	1. Hankelepingu täitmise tähtaeg on 3 kuud hankelepingu sõlmimisest.
	2. Tööde garantiiaeg on 24 kuud ehitustööde üleandmisest.
	3. Mürarikkad lammutustööd peavad olema teostatud õppeaasta alguseks. Juhul kui ümberehitustööd jäävad hankemenetluse venimise vms põhjusel õppeaasta sisse, siis tuleb tööde teostamisel arvestada, et mürarikkad tööd peavad lõppema tööpäevadel kella 13.00-ks. Vaikseid ehitustöid võib teha kogu tööpäeva jooksul.
	4. Töövõtjal tuleb teostada nõrkvoolu tööd ja paigaldada klassiruumidesse turvavalgustus ja suitsuandurid vastavalt kehtivatele nõuetele. Stuudiotesse on vaja vedada helitehniline kaabeldus (stuudioruum ja salvestusruum on erinevad ja need on vaja omavahel ühendada kaablitega, kolme ruumi vahel videopildi edastus, et salvestusruumis saaks jälgida stuudioruume).
	5. Teostusdokumentatsioon tuleb esitada hiljemalt ühe (1) kuu jooksul peale ehitustööde valmimist. Ehitusluba on hankemenetluse algamise hetkel. ehitisregistris menetluses. Töövõtja lepingulised kohustused loetakse täidetuks kasutusloa saamisel. Kasutusloa taotlemine kuulub töövõtja kohustuste hulka.
3. **Muud tingimused, mida tuleb pakkumuse tegemisel ja tööde teostamisel arvestada**
	1. Tööde mahu andmeid tuleb pakkujal kontrollida enne pakkumuse esitamist, s.t eelnevalt objektiga tutvudes. Vajalik eelnevalt aeg kokku leppida, kontaktisik: **sekretär/majandusjuhataja Kersti Sass, tel 5860 2990**. Pakkuja peab arvestama, et esitatud hinnapakkumuse raames tuleb kogu töö ära teha.
	2. Pakkumuses tuleb arvestada kõikide tööde teostamisega, mis on vajalikud lihthanke alusdokumentides ja selle lisades kirjeldatud eesmärgi täitmiseks kuni ehitusobjekti ja lihthanke alusdokumentides kavandatud tööde täieliku valmimiseni ja üleandmiseni hankijale. Kõik konstruktsioonide ja süsteemide eesmärgipäraseks tõrgeteta töötamiseks vajalikud tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb Hankija tööde koostisosaks, mille eest täiendavalt maksma ei pea.
	3. Pakkumuses tuleb arvestada ka nende töödega, mis ei ole RHADs otseselt kirjeldatud, kuid on vajalikud teha tulenevalt ehitusobjekti tegelikust olukorrast ja seisundist. Hankija eeldab, et pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele. Pakutu suhe tegelikkusesse on pakkuja risk.
	4. Pakkumuses tuleb arvestada nende tööde teostamisega, mis ei ole riigihanke alusdokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Päästeamet, Muinsuskaitseamet jm).
	5. Tööd tuleb teostada nii, et need vastaks kõikidele kehtivatele tehnilistele normidele ja standarditele ning projektdokumentatsioonile. Töövõtja tagab tema poolt teostatavate tööde ohutuse. Töövõtja peab ehitusobjektil hoidma korda ja järgima tööohutust puudutavaid ametkondlikke õigusakte, samuti hankija poolt antavaid juhtnööre.
	6. Juhul, kui hanketingimusena seatud või muu tööde teostamiseks nõutava tegevusloa või registreeringu kehtivus lõpeb hankelepingu täitmise ajal, on Tellijal õigus nõuda, et Töövõtja pikendaks nimetatud tegevusluba või registreeringut kuni hankelepingu täitmise tähtpäevani.
	7. Pakkumuse esitamisel ja hankelepingu täitmisel ei tohi kasutada Vene Föderatsioonis ja Valgevene Vabariigis toodetud seadmeid ja materjale. Hankija lükkab tagasi pakkumuse ja lõpetab lepingu, kui sõlmitav hankeleping oleks RSanS § 7 lg 1 alusel tühine.